google/wiki40b huggingface dataset:
Orebić

Polohopis

Orebić je situovaný juhozápade polostrova Pelješac, pod 961 m n. m. vysokým vrchom Sveti Ilija. Nachádza sa pri Pelješackom kanále oproti Korčule, s ktorou má pravidelné trajektové spojenie.

Členenie obce

Obec Orebić sa člení na 14 častí (naselja): Donja Banda (Banda Inferiore), Kućište (Queschio), Kuna Pelješka (San Paolo di Monte), Lovište (Capo Gomena), Nakovanj (Naccovano), Orebić (Sabbioncello), Oskorušno (Sòrbola), Pijavičino (Magnadore), Podgorje (Sottomonte), Podobuće (Abbuccia), Potomje (San Tommaso dei Sorgo), Stankovići (Stancòvici), Trstenik (Trestenico) a Viganj (Rosario).

Obyvateľstvo

V roku 2001 žilo v Orebići 4165 obyvateľov, z toho bolo 93 % Chorvátov, 1 % Srbov, 1 % Albáncov, 1 % Židov a 4 % obyvateľov inej alebo nezistenej národnosti.
Villers-en-Prayères

Poloha

Villers-en-Prayères má rozlohu 5,74 km². Najvyšší bod je položený 144 m n. m. a najnižší bod 43 m n. m.

Obyvateľstvo

Villers-en-Prayères má 117 obyvateľov (2009).
Graf vývoja obyvateľstva:
Zdroje: INSEE
H.P. Baxxter

Mladosť

Baxxter študoval jeden semester právo, avšak ukončil štúdium obchodu v anglickom meste Leicester. Popri tom, ako vykonával zahraničného nákupcu tak pracoval v hudobnom vydavateľstve.

Hudobná kariéra

V roku 1985 založil skupinu Celebrate the Nun spoločne s Rickom J. Jordanom a jeho sestrou Britt Maxime. Dňa 23. júna 1990 ich singel „Will You Be There“ z albiumu Meanwhile dosiahol 5. miesto v americkom rebríčku Billboard Dance/Club Play. V roku 1993 vytvorili spoločne z Baxxterovým bratrancom Ferrisom Buellerom remixovú skupiny The Loop, ktorá bola ukončená v roku 1998.
V decembri 1993 vytvorili Baxxter, Rick J. Jordan a Ferris Bueller skupinu Scooter.
V roku 2009 bol Baxxter spoločne s Guildom Hornom, Jeanette Biedermann, Sylviou Kollek a Tobiasom Künzelom nemeckým porotcom pre Eurovision Song Contest 2009. V roku 2010 oznámil, že je oficiálny nemecký zástupca pre Majstrovstvá sveta v ľadovom hokeji 2010.
V súčasnosti je Baxxter jedným z porotcov nemeckej verzie súťaže The X Factor.

Osobný život

Dňa 6. mája 2006 sa oženil so svojou priateľkou Simone. Jeho výška je 188 centimetrov a má psa menom Hector. Baxxter je veľkým automobilovým nadšencom. Množstvo hudobných videí skupiny Scooter obsahuje ukážky starých modelov automobilov, ako napríklad Jaguar Mark 2 a Jaguar E-Type, pričom sám vlastní kolekciu starých britských veteránov. Baxxter tiež povedal, že je fanúšikom Spojeného kráľovstva, ľudí v ňom žijúcich a takisto anglického jazyka. V roku 2011 sa Baxxter rozviedol so svojou manželkou Simone pred koncertom The Stadium Techno Inferno.
Juraj Kuric

Klubový hokej

S hokejom začal v Dubnici nad Váhom v klube HK Spartak Dubnica, rovnako ako jeho starší brat Andrej. Z juniorského mužstva HK Spartak Dubnica nad Váhom prešiel pred sezónou 1997/98 k mužom HK ŠKP Žilina, ktorí v tom čase hrávali 1. hokejovú ligu SR. V tomto klube absolvoval základnú vojenskú službu. Z klubu HK ŠKP Žilina prestúpil do klubu ŠHK Danubia 96 Bratislava, hrajúceho tiež rovnakú súťaž. Potom sa vrátil naspäť do klubu HK Spartak Dubnica nad Váhom, kde hrával nasledujúce 4 ročníky. V tom štvrtom, ktorým bola sezóna 2002/03 získal s klubom striebro.
Pred sezónou 2003/04 podpísal zmluvu s extraligovým klubom HK Nitra, no odohral ešte za Dubnicu nad Váhom v 1.hokejovej lige SR 5 zápasov. Sezónu 2004/05 odohral v extralige za HK Dubnica nad Váhom. HK Dubnica po tejto sezóne predala extraligovú licenciu klubu MHC Martin a mužov na dve sezóny zrušila. Hráči si tak museli hľadať nové kluby. Následné dve sezóny odohral Juraj Kuric práve za MHC Martin. Záver druhej sezóny už dohral v klube HK 32 Liptovský Mikuláš, s ktorým potom v extralige pokračoval ďalšie 3 sezóny.
Potom, čo klub HK 32 Liptovský Mikuláš zostúpil po sezóne 2009/10 z extraligy, hrával za tento klub v 1. hokejovej lige SR. Od sezóny 2012/13 bol v mužstve kapitánom. Kapitánom tam bol tri sezóny. Po sezóne 2015/16 odišiel naspäť do Dubnice nad Váhom. S klubom MHK Dubnica nad Váhom vyhral 2. hokejovú ligu SR. Klub zároveň postúpil do Budiš 1. hokejovej ligy SR.
Kľúč (náradie)

Kľúč je nástroj primárne určený pre doťahovanie a povoľovanie (skrutkovanie) skrutiek a matíc. Základným princípom každého kľúča je páka (koncentrátor sily). Tvar kľúča účelovo závisí od tvaru hlavy skrutky (matice…). 
Základným tvarom používaným v technickej praxi je šesťhran (šesťhranná skrutka a matica) vnútorný a vonkajší. Menej často sa používa trojhran, štvorhran, osemhran (hviezdica) a dvanásťhran (hviezdica). 
Podľa konštrukcie rozoznávame niekoľko druhov kľúčov. Základné delenie je na vonkaší a vnútorný n-hran. Niektoré kľúče sa skladajú z viacerých vymeniteľných častí - používajú základnú páku a nástrčnú hlavicu patričného rozmeru. Ku hlaviciam je často dodávané aj prídavné príslušenstvo (predlžovacie tyče, kĺby, ohybné predĺženia, ráčne ...). Najčastejšie sa používa 12 mm Gola.
Ormancey

Poloha

Obec má rozlohu 17,11 km². Najvyšší bod je položený 452 m n. m. a najnižší bod 358 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Proglas (báseň)

Proglas (iné názvy: Predslov k svätému Evanjeliu, Prívet k svätému evanjeliu, Prívet evanjeliu, Predslov alebo Predspev; starosloviensky v hlaholike ⰒⰓⰑⰃⰎⰀⰔ, v cyrilike Прогласъ) je prvá staroslovienska báseň a zároveň predhovor k slovanskému prekladu evanjelií.

Rukopisy

Proglas objavil v roku 1858 A. F. Hilferding v srbskom rukopise zo 14. storočia. Okrem toho sa zachoval ešte v ďalších dvoch staroslovienskych prekladoch evanjelií srbského pôvodu z 13. a 14. storočia a existuje ešte jeden ruský rukopis zo 16. storočia (Proglas sa v ňom nezachoval celý). Ide o rukopisy: Chilandarský (13. storočie), Chludovský a Péčsky (14. storočie) a neúplný Trojický rukopis.

Autorstvo

Autor je s veľkou pravdepobnosťou Konštantín Filozof, „…celý ráz skladby, jej hlboké citové zaujatie, jej – možno povedať – otcovský apoštolský tón, ukazuje výrazne na silnú osobnosť Konštantína Filozofa. Z kontextu jednoznačne vyplýva, že autor si je vedomý, že on poskytuje slovanský text Evanjelia.“ Rovnako J. Stanislav či F. Dvorník píše o Konštantínovi ako autorovi.
Menej častý názor je, že autor je Konštantín Preslavský, žiak Metoda.

Obsah a význam

Proglas sa skladá zo 110 veršov. Každý verš má 12 slabík, ktoré sú členené 5 + 7, menej 7 + 5, výnimočne 6 + 6.
Obsah básne oslavuje vznik slovanského písma a vzdelania vôbec. Popiera dobový názor o troch nadradených jazykoch (gréčtina, latinčina, hebrejčina). Obsahuje narážky na slovanský preklad apoštolára (výber z Nového zákona, okrem evanjelií) a paremijníka (výber zo Starého zákona) a samozrejme evanjelií. Konštantín tu dospel ďalej ako jeho učiteľ patriarcha Fotios а to: „…viera má byť ohlasovaná a vysvetľovaná zrozumiteľnou rečou…“, čo prekonávalo bežný byzantský pohľad, ktorý výrazne uprednostňoval gréčtinu.
Formálna a obsahová stránka sú na veľmi vysokej úrovni. Americký slavista Roman Osipovič Jakobson o nej napísal: „Márne by sme hľadali v iných krajinách strednej Európy obdobu priebojnej básne, literárnu pamiatku pokrvného obsahu.“
Proglas je „…oslavou národného jazyka ako nevyhnutného prostriedku šírenia vzdelanosti a zbožnosti“. Predstavuje hlavné pôvodné staroslovienske dielo Konštantína Filozofa. Význam Proglasu a jedinečnosť zhrnul J. Vašica: „V žiadnej literatúre tej doby a ešte dlho po nej nenachádzame podobného vášnivého apelu k národu, aby dbal o knihy vo svojej reči.“
Melanie Oudinová

Pohár Federácie (FED Cup)

Melanie Oudinová reprezentovala tím USA v 4 zápasoch Pohára federácie s bilanciou 2-2 v dvojhre a 2-2 vo štvorhre.
Jurançon (obec)

Poloha

Obec má rozlohu 18,78 km². Najvyšší bod je položený 365 m n. m. a najnižší bod 159 m n. m.

Obyvateľstvo

Počet obyvateľov obce je 7 037 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vers (Lot)

Poloha

Obec má rozlohu 17,94 km². Najvyšší bod je položený 351 m n. m. a najnižší bod 110 m n. m.

Obyvateľstvo

Počet obyvateľov obce je 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rouffiac (Charente-Maritime)

Poloha

Obec má rozlohu 5,85 km². Najvyšší bod je položený 27 m n. m. a najnižší bod 2 m n. m.

Obyvateľstvo

Počet obyvateľov obce je 468 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tim Commerford

Životopis

Tim Commerford sa narodil 26. februára 1968 v Irvine, v americkom štáte Kalifornia, ako najmladší zo šiestich súrodencov. Jeho otec, letecký inžinier pracoval na raketopláne Space Shuttle, jeho matka bola učiteľka/matematička. Tim má francúzsky a írsky pôvod. V piatom ročníku sa spoznal so svojím budúcim kolegom v skupine, Zackom de la Rocha. Asi v tom čase jeho matke diagnostikovali rakovinu. Krátko nato sa jeho otec rozviedol a znovu sa oženil. Tim ostal so svojím otcom, pričom jeho matka sa presťahovala do Sacramenta v Kalifornii, k svojej sestre, kde hľadala lekársku pomoc. V tomto ťažkom období de la Rocha priviedol Tima k basovej gitare, ktorý našiel východisko v hudbe a poézii. Matka Tima Commerforda zomrela v roku 1988 na zhubný nádor mozgu.
V roku 1993 začal Commerford prostredníctvom svojho budúceho svokra Jimba Inska s horskou cyklistikou. V súčasnosti je známy ako cyklistický nadšenec, pričom sa dostal aj do časopisu Mountain Biking UK. V roku 1995 bola skupina Rage Against the Machine nútená ukončiť koncert potom, ako si zlomil zápästie pri nehode na bicykli.
V roku 2001 sa oženil so svojou dlhoročnou priateľkou Aleece Dimasovou, ktorá je lekárkou a aktivistkou proti chorobe AIDS. Spolu majú dvoch synov, Xaviera a Quentina. S rodinou žije v Malibu.
Commerford je vegán.
Saint-Christophe (Tarn)

Poloha

Saint-Christophe má rozlohu 14,47 km². Najvyšší bod je položený 484 m n. m. a najnižší bod 156 m n. m.

Obyvateľstvo

Saint-Christophe má 127 obyvateľov (2009).
Graf vývoja obyvateľstva:
Zdroje: INSEE
Karikatúra

Karikatúra je úmyselne skreslené a prehnané zobrazenie osoby alebo javu. V literatúre je to presnejšie charakteristika, v ktorej sa hyperbolizujú vlastnosti človeka, a to vonkajšie, vnútorné, povahové alebo charakterové.

Dejiny karikatúry

Karikatúry sa objavili už od antiky, ale ako samostatný odbor výtvarného umenia sa objavuje až v 18. storočí v Anglicku. Medzi tamojších významných karikaturistov patrili najmä James Gillray (1756 – 1815) a Thomas Rowlandson (1756 – 1827). V Rakúskej monarchii (a teda aj v Uhorsku) sa katrikatúry objavujú až so slobodou tlače na jar 1848. V tomto roku bol veľmi častým motívom prvých karikatúr útek kancelára Metternicha z Viedne.
Montjoux

Poloha

Obec má rozlohu 18,35 km². Najvyšší bod je položený 1 316 m n. m. a najnižší bod 421 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vicques (Calvados)

Poloha

Obec má rozlohu 2,66 km². Najvyšší bod je položený 64 m n. m. a najnižší bod 33 m n. m.

Obyvateľstvo

Počet obyvateľov obce je 50 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fínčina

Typologická charakteristika

Fínčina je z hľadiska morfologickej typológie na pomedzí flektívnych a aglutinačných jazykov. Napríklad je tu zastúpená aglutinačná morfológia (aká je v menšej miere aj v nemčine), typická najmä pre uralské jazyky. Je vo fínskych slovách veľmi využívaná a vznikajú známe dlhé slová (yllätyssyntymäpäiväjuhlissaan - na neohlásenú oslavu narodenín).

Fonológia

Ako aj v iných ugrofínskych jazykoch, vo fínčine sa vyskytuje samohlásková harmónia. Prízvuk je pevný, a to vždy na prvej slabike, no nie je výrazný.

Gramatika

Fínska gramatika, aj keď mnohokrát považovaná za veľmi zložitú, je pravidelná.
Vo fínčine sa nevyskytujú žiadne členy. U podstatných mien sa nerozlišujú ani rody, teda zámeno hän zodpovedá slovenskému "on", "ona", aj "ono". Pádový systém fínčiny je zložitý, čo je pre ugrofínske jazyky bežné. Podstatné meno môže byť v 14 pádoch, pričom 8 z nich sú rôzne formy lokálu. Zaujímavosťou vo fínčine je "privlastňovacia prípona", ktorá nahrádza privlastňovacie zámená. V prvej osobe jednotného čísla je to -ni a v druhej -si. Oproti komplexnému systému podstatných mien, slovesný systém je jednoduchší. Sloveso sa skloňuje pridávaním osobných prípon a osobné zámená sa, ako v slovenčine, často vynechávajú. Sloveso môže byť v štyroch časoch, ale neexistuje forma pre budúci čas.

Pravopis

Fínčina je písaná fínskym variantom latinky, ktorý navyše obsahuje aj hlásky Ä a Ö (aj Š a Ž v niekoľkých cudzích slovách), ale neobsahuje B, C, F, Q, W a Z. Fínske Ä sa nevyslovuje ako v nemčine či slovenčine, ale ako niečo medzi slovenským "a" a "e".
Fínsky jazyk je podobný slovenskému v tom, že (takmer) každá jeho písaná graféma zodpovedá jednej fonéme. Vo fínčine sa dlhé spoluhlásky zdvojujú (krátke ä, dlhé ää).

Nárečie a vzťah k iným jazykom

Vo fínčine je veľký rozdiel medzi hovorovým a spisovným jazykom. Vykanie sa použije iba pri veľmi zdvorilej konverzácii alebo prejave. Mnoho slov je v hovorovej fínčine odlišných. Napríklad „ja som“ – minä olen sa skracuje na mä oon, alebo „máš?“ – onko sinulla? na onks sulla?
Ekonomizmus

Ekonomizmus bol smer v ruskej sociálnej demokracii, podľa ktorého úloha robotníckej triedy spočíva v ekonomickom boji - v boji za zlepšenie pracovných podmienok, zvýšenie miezd atď.
Predstaviteľmi boli: S. N. Prokopovič, J. D. Kuskovová a iní.
Royon

Poloha

Obec má rozlohu 7,49 km². Najvyšší bod je položený 160 m n. m. a najnižší bod 54 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Torcy (Seine-et-Marne)

Poloha

Obec má rozlohu 6 km². Najvyšší bod je položený 106 m n. m. a najnižší bod 37 m n. m.

Obyvateľstvo

Počet obyvateľov obce je 22 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plovdivský revolučný okres

Plovdivský revolučný okres bol jeden zo 4 revolučných okresov, na ktoré bolo rozdelené Bulharsko počas Aprílového povstania. Patrili doň oblasti pohoria Sredna gora (bulharsky: Средна гора) a Stara Planina (bulharsky: Стара Планина) vrátane dedín v západnej časti podbalkánskych polí - Zlatická kotlina a Karlovská kotlina, - Pazardžická oblasť, Rodopská oblasť a okolie rieky Marica. Kvôli vojensko-strategickým úlohám sa neskôr hlavným mestom revolučného okresu stalo mesto Panagjurište. Na čele Plovdivského revolučného okresu stál Panajot Volov s pomocníkom Georgi Benkovskim. Neskôr sa k nim pridali aj Georgi Ikonomov a Zachari Stojanov.
Nižší termín

Nižší termín (terminus minor, S) je subjekt záveru v kategorickom sylogizme.
Jednoslovná frazéma

Jednoslovná frazéma je paradoxný jav, keď platnosť frazémy nadobudlo jedno slovo, ktorému ináč – pre neprítomnosť vetných signálov – akoby nebolo možno pripísať túto "vyššiu" platnosť. V skutočnosti fakt, že obraz vzniká organicky len v procese reči, t. j. pri utváraní vety, spôsobuje že, obrazná platnosť celkom prirodzene asociuje vetnú súvislosť, t. j. účasť na skutočnosti mienenej vetou. To je potom onen hybridný charakter, ktorý utvára fenomén frazémy vôbec: "zavariť niekomu", "vystreliť si z niekoho", "vegetovať", "trocháriť"...Pravda, jestvujú jednoslovné metafory, ktoré nepociťujeme ako frazémy, a to ako okazionálne, jednorazové použitia, ale aj ako frekventované prípady. Týmto metaforám však chýba hĺbkový étos frazémy, jej plné prijatie vo funkcii modelovej interpretácie významového životného faktu, čo dvíha étos frazémy. Jednoslovná metafora naproti tomu pre svoju významovú plytkosť zovšednie, vypadne z úzu, alebo sa prosto lexikalizuje. Jednoslovnú frazému príznačne charakterizuje vyzretá systémová dvojitosť: jej pohyb medzi langovou dispozičnosťou a parolovou aktuálnosťou (p. potencialita a aktualita obrazu). Táto dvojitosť je základnou vlastnosťou frazém. Ňou sa napríklad jednoslovná frazéma zreteľne líši od jedinečnosti, singularity poetickej metafory. Druhá z nich existuje jednorazovo v poetickom texte, t. j. len ako aktuálna súčasť výpovede. Frazéma, ktorá sa zrodila opakovaním príťažlivého obrazu, existuje semioticky na dvoch ontických rovinách, na dispozičnej rovine langue (v kódovej pamäti) a na aktuálnej rovine parole (v živej reči).
Ignác Klaus

Životopis

Od 1734 člen jezuitskej rehole, ThDr., PhDr. Profesor teológie a filozofie na jezuitských učilištiach vo Viedni, Győri, Trnave, Košiciach a i., predstavený rehole v Bratislave, v Šoprone, v Banskej Bystrici a v Kőszegu. Od 1774 kaplán v Spišskej Novej Vsi. Od roku 1776 farár vo Veľkej. Napokon žil v Bratislave. Autor didaktickej básne a filozofických rozpráv.
Châtenois-les-Forges

Poloha

Obec má rozlohu 8,67 km². Najvyšší bod je položený 415 m n. m. a najnižší bod 328 m n. m.

Obyvateľstvo

Počet obyvateľov obce je 2 731 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Július Kozma

Július Kozma (* 1. jún 1929 – 26. november 2009) sa stal prvým slovenským šachovým medzinárodným majstrom v roku 1957. V roku 1954 bol členom družstva vysokoškolákov, ktoré získalo titul Majstra sveta v Oslo. Bol oporou družstva a zo všetkých účastníkov dosiahol najlepší výsledok 8 bodov z 9 možných. Na vysokoškolských majstrovstvách sveta hral ešte v rokoch 1955 v Lyone, 1956 v Upsale, 1957 v Rejkjaviku a v roku 1958 vo Varne, kde družstvo Československa skončilo na treťom mieste. Výrazne prispel k bronzu pre ČSR na majstrovstvách Európy družstiev vo Viedni 1957, keď remizoval so Spasským a porazil Taľa. Na turnaji v Reggio Emilia 1966 bol tretí a 1969 druhý. Stal sa majstrom ČSR 1967. Na olympiádach reprezentoval ČSR dvakrát v rokoch 1958 a 1960. Autor knihy o majstroch sveta, spoluautor publikácie o šachových olympiádach, ale aj kníh o iných športoch.
V r. 1954 absolvoval Právnickú fakultu UK a stal sa redaktorom Slovenského rozhlasu. Po normalizačných previerkach musel z rozhlasu odísť. Telovýchovní činovníci mu pomohli, stal sa dlhoročným redaktorom i šéfredaktorom denníka Šport.
Sebastián Fabricius

Životopis

Pochádzal z nemeckej meštianskej rodiny, jeho otec bol majiteľom bane na striebro. Vzdelanie získaval v Čechách, na Slovensku (Bratislava, Pezinok, Ilava) a zrejme i v Nemecku. Pôsobil ako evanjelický farár a kazateľ – v Ilave (1648 – 1649), v Pravoticiach (1649 – 1651), v Liptovskom Jáne (1651 – 1652), v Otrokovciach (1652 – 1661). Po bitke na Bielej hore (1620) z náboženských dôvodov o (1652 – 1661). Po bitke na Bielej hore (1620) z náboženských dôvodov odišiel do Nemecka, neskôr do Uhorska, a v roku 1672 napokon ušiel pred súdnymi procesmi opäť do Nemecka.

Tvorba

Svoje diela písal v nemčine, pričom sa zameriaval na memoárovú literatúru. Námety čerpal zo svojich zážitkov počas pobytu v Čuvári, ktoré bolo v tej dobe pod tureckou nadvládou, ale vracal sa tiež do detstva, pričom svoje spomienky písal z pohľadu dieťaťa. Pri rozprávaní sa uchyľoval k dramatizácii spomienok, ktoré prekladal nevšednými, až naturalistickými a hrôzostrašnými príbehmi, aby oživil dej. Bol tiež dobrým psychológom a pozorovateľom, nakoľko dokázal veľmi dôveryhodne a presne zachytiť duševné stavy ľudí.
Bečevná

Ochrana

Predmetom ochrany je bohatá lokalita vstavača bledého (Orchis pallens).

Flóra

Na území PP rastie typická karpatská ostricová dubohrabina s dominujúcim hrabom obyčajným (Carpinus betulus). Bylinný podrast je chudobný, z ďalších orchideí sa tu ojedinele vyskytuje aj vstavač mužský poznačený (Orchis mascula subsp. signifera) a hniezdovka hlístová (Neotia nidus-avis). Zo vzácnejších druhov rastlín tu ďalej rastie ľalia zlatohlavá (Lilium martagon) a lykovec jedovatý (Daphne mezereum). Vyskytuje sa tu tiež zubačka žliazkatá (Dentaria glandulosa) typická pre oblasti severnej a východnej Moravy.

Fauna

Územie PP je významným hniezdiskom pre bežné druhy lesných vtákov. Napr. penica čiernohlavá (Sylvia atricapilla) a sýkorka čiernohlavá (Parus montanus).
Hecmanville

Poloha

Obec má rozlohu 2,99 km². Najvyšší bod je položený 161 m n. m. a najnižší bod 135 m n. m.

Obyvateľstvo

Počet obyvateľov obce je 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Curières

Poloha

Obec má rozlohu 36,06 km². Najvyšší bod je položený 1 404 m n. m. a najnižší bod 635 m n. m.

Obyvateľstvo

Počet obyvateľov obce je 244 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Portálový kontajnerový žeriav

Portálový kontajnerový žeriav alebo kontajnerový portálový žeriav je portálový žeriav na nakladanie a vykladanie kontajnerov, najčastejšie z kontajnerových lodí v kontajnerových termináloch.
V súčasnosti je najväčší kontajnerový žeriav v prístave JadeWeserPort v meste Wilhelmshaven. Má hmotnosť 1750 ton a je vysoký 83 metrov. Je dlhý 69 metrov a dokáže zdvihnúť 120 ton.

Pohon

Žeriav je poháňaný dvoma typmi napájacích zdrojov; generátorom poháňaným dieselovým motorom, ktorý sa nachádza na vrchu žeriavu alebo elektrickou energiou z prístavu. Najčastejšie je elektrická energia napájaná z prístavu. Potrebný výkonový rozsah je od 4000 do 13 200 voltov.
Béthon

Poloha

Obec má rozlohu 3,85 km². Najvyšší bod je položený 196 m n. m. a najnižší bod 133 m n. m.

Obyvateľstvo

Počet obyvateľov obce je 327 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gelles

Poloha

Obec má rozlohu 47,53 km². Najvyšší bod je položený 1 044 m n. m. a najnižší bod 690 m n. m.

Obyvateľstvo

Počet obyvateľov obce je 908 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tour de Ski 2007/08

Tour de Ski 2007/08 bol druhý ročník osemdielnych pretekov bežcov na lyžiach. Začal 28. decembra 2007 a vyvrcholil rovnako ako v predchádzajúcom ročníku behom do vrchu 6. januára 2008. Preteky sa mali konať aj v Nemeckom Oberstdorfe, ale kvôli nedostatku sneho sa preteky, ktoré tam mali byť presunuli do Nového Města na Moravě.

Bodovanie

Oproti minulému ročníku, prešiel zmenou i systém bodovania. Na rozdiel od sezóny 2006/07 sa bodovali každé jedny preteky (bodovaných prvých 15 miest polovičným počtom bodov ako pri pretekoch Svetového pohára). Zostali však aj bonusové body za celkové umiestnenie v Tour de Ski. Tam sa bodovalo najlepších 30 z celkovej klasifikáci a to štvornásobkom počtu bodov ako pri normálnych pretekoch SP. Dodatočne sa nakoniec rozhodl, že v stíhacich pretekoch sa nebudú dávať body za umiestnenie v cieli, ale za dosiahnuté časy.
Hippasos z Metapontu

Hippasos z Metapontu (okolo 450 pred Kr.) bol starogrécky matematik, predstaviteľ pytagoreizmu.
Hippasos objavil nesúmerateľnosť úsečiek, čím otriasol univerzálnou aritmetikou pytagorovcov a spôsobil tak krízu Pytagorovho obrazu sveta, v ktorom sú prirodzené čísla mierou vecí. Systém pytagorovskej matematiky, ktorý sa zakladá na štúdiu celých čísel, sa stal po Hippasovom objave ( iracionálnych čísel) neudržateľným. Veličiny ako strana a uhlopriečka štvorca boli pravdepodobne prvé, o ktorých sa ukázalo, že sú nesúmerateľnř. Sú geometrické, ale aritmeticky ich nemožno vyjadriť pomocu celých čísel. Problém vyriešil už v 4. storočí pred Kr. Eudoxos z Knidu svojou teóriou o proporciách.
LG L Prime

LG L Prime je androidový smartfón, ktorý vyrába spoločnosť LG Electronics. Predstavený a uvedený bol v novembri 2014.
Obsahuje IPS kapacitný dotykový LCD displej s uhlopriečkou 5,0 palcov s rozlíšením 480 x 854 bodov s bodovou hustotou 196 ppi a operačný systém Android 4.4.2.
Poháňa ho procesor Quad-core 1,3 GHz, kapacita vnútorného úložiska je 8 GB, rozšíriteľná microSD kartou do 32 GB a pamäť RAM je 1 GB.
Primárna kamera má 8 MP, sekundárna 1,3 MP. Batéria je odnímateľná Li-Ion s kapacitou 2460 mAh.